text: Седем нови започнаха с шампионите | Спорт | Новини от България и Света | OFFNews.bg
  Седем нови започнаха с шампионите
  Последна промяна на 07 януари 2012 в 15:16 1243 0
  Илко Пиргов, Снимка БГНЕС
  Ръководството на шампиона Литекс представи седем нови футболисти след първото занимание на отбора преди пролетния полусезон. Ловчанлии започнаха подготовка под ръководството на новия си наставник Христо Стоичков. След заниманието президентът на клуба Трифон Попов официално представи новите попълнения в отбора. Идващият от Черно море вратар Илко Пиргов (на снимката) ще играе с фланелка с №1. Бранителят Кирил Динчев, който през есента бе в Ботев (Враца) получи екипна с №2. Дошлият от Миньор (Перник) Васил Божков ще играе с №4, а юношата на ЦСКА Томи Костадинов, който за последно бе в Чавдар (Етрополе) - №15. Трансферният удар на Литекс - идващият от Славия Галин Иванов ще се подвизава при шампионите с №77. Албанският национал Армандо Ваюши получи №14. Той бе привлечен от Влазня (Шкодра). Дошлият от тима на Сеара бразилски нападател Марсело Никасио пък е с №99. От ръководството на Литекс обявиха, че въпреки привличането на сериозен брой нови играчи, селекцията остава отворена. "Най-вероятно ще се подсилим с още един играч от чужбина - коментира Трифон Попов. - Възможно е и да вземем повече от един футболист". Както вече бе обявено, от техническия екип на Литекс водят преговори с двама футболисти от Франция, като разговорите са пред финализиране.
  армандо ваюши божков васил божков ваюши галин иванов динчев илко пиргов кирил динчев костадинов Литекс марсело никасио никасио пиргов Попов първенство на България Стоичков томи костадинов трифон попов футбол Христо Стоичков